Pa wis hele gesin uitArgieffoto: SAPD/Facebook Die Mfuleni-polisie ondersoek die omstandighede rakende die dood van vier gesinslede in Kuilsrivier, sowat 40 km buite Kaapstad. Lt.kol. Andrè Traut, woordvoerder van die polisie, het gesê die liggame van ŉ man (36), sy vrou (35) en hul twee kinders, ŉ dogter (12) en seun (8), is Donderdag in hul huis in die Bardale Village-veiligheidsoord aangetref. Al die gesinslede het ŉ enkele skietwond gehad. Volgens Traut het die voorval in die vroeë oggendure plaasgevind. “Daar word vermoed dat die man verantwoordelik is vir hul dood,” het Traut gesê. Hy het bygevoeg dat die man nié ŉ polisiebeampte is soos elders beweer is nie. Die polisie ondersoek drie sake van moord. ŉ Geregtelike doodsondersoek word ook gedoe